Translate the text from Welsh to English.



 
Mae profion COVID\-19 rheolaidd wedi cael eu cynnig i weithwyr iechyd a gofal cymdeithasol, staff addysg, myfyrwyr a gweithwyr yn y sectorau cyhoeddus a phreifat ers dechrau 2021\. Mae'r grwpiau hyn wedi cael dyfeisiau prawf llif unffordd (LFD) i'w defnyddio'n rheolaidd, ddwywaith yr wythnos fel arfer, ar gyfer unigolion nad oes ganddynt unrhyw symptomau. Dod o hyd i achosion a lleihau achosion o drosglwyddo’r feirws yw’r nod. Mae unigolion nad ydynt yn gallu gweithio gartref, gofalwyr di\-dâl a gwirfoddolwyr hefyd wedi gallu manteisio ar gael pecynnau hunan\-brawf llif unffordd ers mis Ebrill.


Mae Iechyd Cyhoeddus Cymru yn cyhoeddi adroddiad gwyliadwriaeth wythnosol ar brofion LFD ar gyfer trigolion Cymru gan gynnwys nifer y profion a gofnodwyd a'r canlyniadau. Ers 1 Ionawr 2021, mae 2\.7 miliwn o brofion LFD wedi cael eu cofrestru yng Nghymru. Cofnodwyd 2,400 o ganlyniadau positif, gyda chyfradd positifedd profion gyffredinol o 0\.13%. Cafodd 315 o episodau profi positif eu cofrestru rhwng 14 ac 20 Mehefin 2021, gyda chyfradd positifedd profion o 0\.27%. Mae canran yr episodau profi positif wedi cynyddu dros y pythefnos diwethaf, yn unol â'r cynnydd yn nifer yr achosion a ganfuwyd drwy gynnal profion symptomatig (PCR) dros yr un cyfnod.


Mae'n ofynnol i unigolion roi gwybod beth yw canlyniad eu profion LFD, boed y canlyniad hwnnw yn bositif neu’n negatif, ar wefan a gynhelir gan Lywodraeth y DU. Fodd bynnag, rydym yn poeni nad yw pawb yn cofnodi eu canlyniadau, yn enwedig os ydynt yn negatif. Mae nifer y profion a gofrestrir yng Nghymru wedi cynyddu’n gyffredinol dros amser. Ond rydym yn cydnabod bod angen gwella eto a byddwn yn llunio rhagor o ddeunyddiau cyfathrebu ac yn cynyddu ymwybyddiaeth ymhellach i bwysleisio pa mor bwysig yw cofnodi canlyniadau.


Yr wythnos ddiwethaf, lansiwyd arolwg gennym ar gyfer unigolion sy'n cynnal profion rheolaidd ar draws gwahanol grwpiau er mwyn deall profiad pobl yn well a'n helpu i gynllunio pa fath o brofion y dylem eu cynnig yn y dyfodol. Rydym hefyd yn gweithio ar ein dulliau cyfathrebu i gynyddu nifer yr unigolion sy’n cael eu profi a sicrhau bod unigolion hefyd yn deall bod angen iddynt gofrestru canlyniadau negatif yn ogystal â rhai positif. Bydd y camau hyn yn ein helpu i wella profiad unigolion sy’n cael profion asymptomatig yn rheolaidd ac yn cynyddu’r manteision a ddaw yn sgil cynnal y profion hyn.







Translation:


 
Regular COVID\-19 testing has been offered to health and social care workers, education staff, students and workers in the public and private sector since the beginning of 2021\. These groups have been provided with Lateral Flow Devices (LFDs) for regular use, usually twice weekly, for individuals that do not have any symptoms. The purpose is to find cases and reduce transmission of the virus. People who cannot work from home, un\-paid carers and volunteers have also been able to access lateral flow self\-test kits since April.


Public Health Wales publishes a weekly surveillance report on LFD tests for Welsh residents including the number of tests reported and the result. Since 1 January 2021 2\.7 million LFD tests have been registered in Wales resulting in 2,400 positive results reported with an overall positivity rate of 0\.13%. 315 positive episodes were registered during 14 to 20 June 2021 with a positivity rate of 0\.27%. The percentage of positive episodes has increased over the last two weeks in line with the increase in prevalence shown for symptomatic (PCR) testing over the same period.


People are required to report the results of their LFD tests whether positive or negative on a UK government website but we are concerned not all are reporting the results, particularly if they are negative. The number of tests registered in Wales has seen an overall increase over time but we recognise further improvements are needed and will be undertaking further communication and engagement work to stress the importance of reporting results.


Last week we launched a survey for people who are testing regularly across different groups to better understand people’s experience and help us plan what kind of testing we should offer in the future. We are also working on our communications to improve participation in testing and ensuring understanding of the need to register both negative and positive results. These actions will help us improve the experience and benefits of regular asymptomatic testing.